## Odluka o davanju koncesije na pomorskom dobru u svrhu gospodarskog korištenja radi obavljanja djelatnosti uzgoja školjaka u Malostonskom zaljevu i Malom moru

### NN 96/2009 (4.8.2009.), Odluka o davanju koncesije na pomorskom dobru u svrhu gospodarskog korištenja radi obavljanja djelatnosti uzgoja školjaka u Malostonskom zaljevu i Malom moru

96 04.08.2009 Odluka o davanju koncesije na pomorskom dobru u svrhu gospodarskog korištenja radi obavljanja djelatnosti uzgoja školjaka u Malostonskom zaljevu i Malom moru

VLADA REPUBLIKE HRVATSKE

2378

Na temelju članka 17. stavka 1., a u vezi s člankom 19. stavkom 3. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006 i 38/2009), Vlada Republike Hrvatske je na sjednici održanoj 30. srpnja 2009. godine donijela

ODLUKU

O DAVANJU KONCESIJE NA POMORSKOM DOBRU U SVRHU GOSPODARSKOG KORIŠTENJA RADI OBAVLJANJA DJELATNOSTI UZGOJA ŠKOLJAKA U MALOSTONSKOM ZALJEVU I MALOM MORU

I.

Vlada Republike Hrvatske (u daljnjem tekstu: Davatelj koncesije), daje koncesiju na pomorskom dobru u svrhu gospodarskog korištenja radi obavljanja djelatnosti uzgoja školjaka u Malostonskom zaljevu i Malom moru.

II.

Područje pomorskog dobra koje se daje u koncesiju označeno je poligonom točaka izraženih u Gauss-Krugerovoj projekciji kako slijedi:

|  |  |  |  |  |  |  |  |
| --- | --- | --- | --- | --- | --- | --- | --- |
| Broj polja | Broj točaka koje zatvaraju površinu polja | X | Y | Površina  (m²) | Svrha koncesije | Zona | Ovlaštenik Koncesije |
| 615 | 2  3  4 | 4755765  4756018  4756375 | 6455653  6455483  6455617 | 47 296,00 | uzgoj školjaka | 3 | PLANKTON FARMA d.o.o. |
| 616 | 1  4  5 | 4756686  4756375  4756665 | 6456261  6455617  6455945 | 42 376,00 | uzgoj školjaka | 3 | PLANKTON FARMA d.o.o. |
| 617 | 6  7  8  9 | 4754690  4754727  4754614  4754496 | 6457282  6457415  6457602  6457598 | 30 028,00 | uzgoj školjaka | 3 | PLANKTON FARMA d.o.o. |
| 622 | 1  2  3  4 | 4753774  4753752  4753644  4753666 | 6457298  6457343  6457290  6457245 | 6 000,00 | uzgoj školjaka | 3 | OBRT MUŠULA  Vl. VILKO BAROVIĆ |
| 195 | 1  2  3  4 | 4747687  4747860  4747849  4747678 | 6476203  6476320  6476343  6476222 | 4 705,73 | uzgoj školjaka | 2 | OBRT PRSTAC  Vl. ROBERTO MATKOVIĆ |
| 196 | 1  2  3  4 | 4747986  4748077  4748060  4747970 | 6476407  6476470  6476499  6476435 | 3 613,73 | uzgoj školjaka | 2 | PASKUŠA d.o.o.  Vl. ZDRAVKO VIĆAN |

III.

Koncesije se daju na rok do 31. prosinca 2022. godine.

IV.

Koncesija se daje u svrhu gospodarskog korištenja pomorskog dobra za obavljanje djelatnosti uzgoja školjaka.

U zoni 2 dopušteno je uzgajati 1 kilogram školjaka po metru kvadratnom koncesionirane površine.

U zoni 3 dopušteno je uzgajati 1.20 kilograma školjaka po metru kvadratnom koncesionirane površine.

V.

Ovlaštenik koncesije je dužan gospodarski koristiti dodijeljeno pomorsko dobro u skladu sa hrvatskim zakonima i podzakonskim aktima, te je dužan za svaku eventualnu rekonstrukciju na dodijeljenom području u redovnoj proceduri ishoditi prethodnu suglasnost Davatelja koncesije.

VI.

Ovlaštenik koncesije ne može prava stečena koncesijom ni djelomično niti u cijelosti prenositi na drugog, bez izričitog odobrenja Davatelja koncesije.

VII.

Za korištenje pomorskog dobra navedenog u točki II. ove Odluke, Ovlaštenik koncesije se obvezuje da će uredno plaćati Davatelju koncesije godišnju naknadu.

Godišnja naknada koju Ovlaštenik koncesije plaća za korištenje pomorskog dobra sastoji se iz dva dijela:

a) stalni dio u iznosu od 0,20 kuna po m² zauzete površine pomorskog dobra godišnje;

b) promjenjivi dio naknade u iznosu od 0,20% od ukupnog godišnjeg prihoda koji se ostvaruju na predmetnom pomorskom dobru.

Navedena naknada plaća se na sljedeći način:

– stalni dio naknade plaća se od trenutka zaključivanja ugovora o koncesiji, u roku 45 dana. Za sljedeće godine naknada se plaća uvijek za tekuću godinu unaprijed do 1. ožujka. Za godinu u kojoj je dana koncesija i za godinu u kojoj koncesija istječe naknada se plaća razmjerno mjesecima korištenja.

– promjenjivi dio naknade plaća se unatrag, u jednom obroku, do 1. ožujka naredne godine.

VIII.

Na temelju ove Odluke ovlašćuje se ministar mora, prometa i infrastrukture da, u roku od 60 dana od dana donošenja ove Odluke, sklopi ugovore o koncesiji pomorskog dobra sa Ovlaštenikom koncesije, kojim će se detaljno urediti ovlaštenja Davatelja koncesije, te prava i obveze Ovlaštenika koncesije, posebice u odnosu na zaštitu okoliša, sigurnost plovidbe, te ostale eventualne statusne promjene na strani Ovlaštenika koncesije.

Ako Ovlaštenik koncesije u roku iz stavka 1. ove točke ne potpiše ugovor o koncesiji pomorskog dobra, gubi sva prava određena ovom Odlukom.

IX.

Ova Odluka stupa na snagu danom donošenja, a objavit će se u »Narodnim novinama«.

Klasa: 934-01/08-02/11
Urbroj: 5030116-09-3
Zagreb, 30. srpnja 2009.

Predsjednica
Jadranka Kosor, dipl. iur., v. r.

Odluka, NN 96/2009-2378